open-index/open-wikipedia-markdown huggingface dataset:
Sophia av Slesvig-Holsten-Gottorp

**Sophie av Slesvig-Holsten-Gottorp** (født 1. juni 1569, død 14. november 1634) var fra 1603 til 1608 regent i Hertugdømmet Mecklenburg-Schwerin. 

## Liv
Sophia var den eldste datter av hertug Adolf og hans hustru Christina av Hessen-Kassel. Den 17. februar 1588 giftet hun seg i Reinbek med hertug Johann VII av Mecklenburg (1558–1592). Da Johann skyldte huset Slesvig-Holsten-Gottorp en stor sum penger, kom de 20 000 dalerne fra svigerfaren aldri til utbetaling, og paret kom til å leve i armod. Ektemannen var plaget av vrangforestillinger, og lå i stadig konflikt med sin onkel Christoph (1537–1592) som ønsket å overta det forgjeldede landet. I mars 1792 stakk hertugen seg selv 7 ganger, hvoretter han døde noen dager senere. En annen onkel, hertug Ulrik III av Mecklenburg-Güstrow overtok heretter regentskapet, og Sophia trakk seg tilbake til sitt enkesete i Lübz. Etter hertug Ulrilks død i 1603 overtok hans yngre bror Karl (1540–1610). Da han hadde mere enn nok å se til, overlot han regentskapet til Sophia på vegne av hennes sønner. 

Sophia viste sosialt engasjement. I Lübz fikk hun opprettet en stiftelse som adelige og borgerlige enker kunne opptas i. Hun tok også initiativ til bygging av et Waisenhus, et fattighus og en ny skole. Hennes sønner vendte seg dog mot henne i den tro, at det var moren som var skyld i landets miserable forfatning. Under tredveårskrigen i 1628, erobret Albrecht von Wallenstein Mecklenburg og tvang Sophias sønner til å forlate landet, men lot henne selv bli. I januar 1632 skrev hun i innledningen til sitt testamente, sin egen selvbiografi. Hun døde den 14. november 1634 og ble begravet i Lütz bykirke. 

De senere storhertugelige linjer Mecklenburg-Schwerin og Mecklenburg-Strelitz nedstammer begge fra Sophia. 

## Barn
* Adolf Friedrich I, hertug av Mecklenburg–Schwerin 1592–1628, og 1631–58
* Johann Albrecht II, hertug av Mecklenburg–Güstrow 1592–1628, og 1631–36
* Anna Sophie (1591–1648)

## Referanser
Poecilonota

***Poecilonota*** er en slekt av biller som hører til familien praktbiller (Buprestidae).

## Utseende
Middelsstore (gjerne 10-15 millimeter), avlange praktbiller. Oversiden er nokså ujevn på grunn av groper og lengdefurer. På farge er de svarte eller brunsvarte, mer eller mindre kledt med lyse skjell. Dekkvingene er bakerst litt trukket ut i en spiss.

## Levevis
Som hos de fleste andre praktbiller utvikler larvene seg i død ved.
Flere av artene er knyttet til osp eller andre arter i poppelslekten.

## Utbredelse
Slekten er utbredt i Holarktis.

## Systematisk inndeling / norske arter

Slekten blir noen ganger plassert i underfamilien Buprestinae. Den norske arten ospepraktbille ble inntil nylig plassert her, men er nå overført til slekten *[[Ovalisia]]* (Buprestinae).

Inndelingen følger 

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien furupraktbiller (Chrysochroinae) Laporte de Castelnau, 1835
****** Stammen Poecilonotini Jakobson, 1911
******* Understammen Poecilonotina Jakobson, 1911
******** Slekten ***Poecilonota*** Eschscholtz, 1829 - i Norge:
********* *[[Poecilonota variolosa]]* (Paykull, 1799)
********* *[[Poecilonota bridwelli]]* Van Dyke, 1918
********* *[[Poecilonota californica]]* Chamberlin, 1922
********* *[[Poecilonota cyanipes]]* (Say, 1823)
********* *[[Poecilonota ferrea]]* (Melsheimer, 1845)
********* *[[Poecilonota fraseri]]* Chamberlin, 1922
********* *[[Poecilonota montana]]* Chamberlin, 1922
********* *[[Poecilonota plebeja]]* (Fabricius, 1777) - usikkert hvor denne bør plasseres
********* *[[Poecilonota salixi]]* Chamberlin, 1925
********* *[[Poecilonota semenovi]]* Obenberger, 1934
********* *[[Poecilonota thureura]]* (Say, 1832)
********* *[[Poecilonota viridicyanea]]* Nelson, 1997

## Referanser


## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Artsdatabanken – Buprestidae Besøkt 24. august 2015.

## Eksterne lenker
* 
* 
* bugguide.net - ''Poecilonota''. Bildegalleri over nordamerikanske arter
Malá Fatra

**Malá Fatra** ( også kalt **Lille Fatra**, polsk:  *Mała Fatra*) er en fjellkjede i Nord-Slovakia, og en del av fjellkjeden Karpatene. I det geomorfologiske system er Malá Fatra også del av det såkalte Fatra-Tatra-området.

Malá Fatra, som er ca 60 km lang og 10 km bred,  består av to områder:

**Lúčanská Malá Fatra* (den sørvestre delen)
og
**Krivánska Malá Fatra* (den nordøstre delen)

som er delt av elva Váh gjennom en 12 kilometer lang gjennombruddsdal som kalles *Strečnianska tiesňava* («juvet ved Strečno»). Denne veien ble i tidligere tider kontrollert fra borgen Strečno (*Strečno Hrad*).

De høyeste toppene i Lúčanská Malá Fatra er *Veľká Lúka* (1&nbsp;475&nbsp;m), *Kľak* (1&nbsp;351&nbsp;m) og *Minčol* (1&nbsp;364&nbsp;m).
De høyeste toppene i Krivánska Malá Fatra er  *Veľký Rozsutec* (1&nbsp;610&nbsp;m), *Malý Rozsutec* (1&nbsp;343&nbsp;m), *Veľký Kriváň* (1&nbsp;709&nbsp;m) og *Malý Kriváň* (1&nbsp;671&nbsp;m).

## Geologi
Lúčanská Malá Fatra og den sørlige kammen av Krivánska Malá Fatra består hovedsakelig av granitt, og er derfor mindre erodert enn resten av fjellkjeden. 
Den nordlige og østlige siden av Krivánska Fatra inneholder store mengder av kalkstein, dolomitt, kvartsitt og sandstein. Her kan man finne alle disse typene på små områder. Kalksteinen har ført til dannelse av en rekke spektakulære karstformasjoner.

## Flora og fauna
Malá Fatra er, bortsett fra de høyeste områdene, dekket av skog. Dominerende treslag er bøk og andre løvtrær, men også gran og furu. Den høyeste ryggen er dekket av lav- og gresstyper.

Den varierte vegetasjonen skaper gode livsvilkår for en rekke insekter, særlig sommerfugler og biller. Et resultat av dette er at det også finnes et rikt artsutvalg av større dyr som hjort og villsvin, og også bjørn, gaupe, mår og oter. Av rovfugler kan ugler, falker, fjellvåk, og spurvehauk nevnes.

I en del av Krivánska Malá Fatra ble i 1988 nasjonalparken Malá Fatra opprettet.

## Referanser


## Eksterne lenker
*
Chivelapasset

**Chivelapasset** er et smalt fjellpass i Sierra Madre. Fra passet føres tørrere luft fra det nordamerikanske kontinentet gjennom det sydlige Mexico og inn i Stillehavet. Disse nordøstlige vindene, spesielt Tehuano-vinden, blåser i perioder over Tehuantepeceidet i det sydlige Mexico og har en betydelig klimatisk betydning. Den bidrar til å danne tropiske sykloner og tyfoner, såvel som den bidrar til klimatologiske fenomener som El Niño.

Under ekstreme forhold om vinteren strømmer av og til kald, tett luft fra Campechebukten og inn i Mexicogolfen gjennom Chivelapasset i Sierra Madre og ut i Tehuantepec-gulfen på stillehavsiden. Disse vindene kan bli sterke nok til å sandblåse malingen av et skip på havet.

## Referanser


## Eksterne lenker
* The Gulf of Tehuantepec Hurricane Force Wind Event of 30-31 March 2003
* [The Structure and Evolution of Gap Outflow over the Gulf of Tehuantepec, Mexico](http://ams.allenpress.com/perlserv/?request=get-document&doi=10.1175%2F1520-0493(1998)126%3C2673%3ATSAEOG%3E2.0.CO%3B2)
Ea Jeppesen

**Ea Jeppesen** (født 1978) er en dansk forfatter, utdannet fra den danske Forfatterskolen i 2006 der hun studerte sammen med blant andre Christina Hagen Nielsen, Martin Snoer Raaschou, Karin Toft og Lars Bo Nørgaard. Hun har bidratt med tekster til forskjellige tidsskrifter og til Forfatterskolens avgangsantologi i 2006.

I 2009 debuterte hun med prosaboka *Hun bryder sig langsomt om hunde*.

## Utgivelser
* *Forfatterskolens Afgangsantologi 2006* ISBN 8791407214
* *Hun bryder sig langsomt om hunde*, Athene, 2009 (prosa) ISBN 9788711431450

## Referanser


## Eksterne lenker
* Berlingske: På blaffertur gennem livet
* Anbefaling på Litteratursiden
* Anmeldelse i Fyens Stiftstidende
Tehuantepecer

**Tehuantepecer** er en kraftig vind gjennom Chivelapasset i Mexico. Den har opprinnelse i Campechebukta som en nordlig vind som krysser eidet og blåser gjennom passet mellom fjellene i Mexico og Guatemala. Vinden blir dannet av et høytrykk over Sierra Madre. Vinden når 20–40 knop og stundom 100 knop.

## Litteratur
* Steenburgh, W. J., D. M. Schultz, B. A. Colle, 1998: The Structure and Evolution of Gap Outflo over the Gulf of Tehuantepec, Mexico. Monthly Weather Review: Vol. 126, pp.&nbsp;2673-2691
* Romero-Centeno R, Zavala-Hidalgo J, Gallegos A, spiser al., Isthmus of Tehuantepec wind climatology and ENSO signal, JOURNAL OF CLIMATE 16 (15): 2628-2639 AUG 1 2003
* Bourassa MA, Zamudio L, O'Brien JJ, Noninertial flow in NSCAT observations of Tehuantepec winds, JOURNAL OF GEOPHYSICAL RESEARCH-OCEANS 104 (C5): 11311-11319 MAY 15 1999
* Chelton DB, Freilich MH, Esbensen SK, Satellite observations of the wind jets off the Pacific coast of Central America. Part I: Case studies and statistical characteristics, MONTHLY WEATHER REVIEW 128 (7): 1993-2018 Part 1 JUL 2000
Ikimono no kiroku

Engelsk tittel: ***Record of a Living Being*** også ***I Live In Fear*** og ***The Heart of Hiroshima*** er en japansk film fra 1955 med manus og regi av Akira Kurosawa. Historien omhandler en middelaldrende fabrikkarbeider som frykter et atomanslag og blir besatt av å flytte hele familien sin til det han anser for å være det tryggeste stedet å rømme til, et gårdsbruk i Brazil.

I filmen medvirker fler av Kurosawas faste skuespillere som Toshiro Mifune og Takashi Shimura. Den var med i programmet i Filmfestivalen i Cannes i 1956.

## Handling
Kiichi Nakajima er en gammel støperi-eier som er overbevist om at han og hans kjære alle snart kommer til å bli drept i en nært forestående atomkrig, hvis de blir værende i Japan. Så han bestemmer seg for å flytte dem til antatt sikkerhet i Brasil. Men han ønsker også ta med seg sine tre uekte barn og to elskerinner sammen med sin kone og de fire barna de har sammen. Han sier at ingenting er viktigere enn deres fremtidige overlevelse. Kiichis tre eldste barn overbeviser imidlertid kona hans om å prøve å få ham dømt som tilbakestående, for å hindre ham fra å kaste bort den fremtidige arven deres på disse planene. De bringer ham derfor til panel som inkluderer Dr. Harada, en tannlege. De bestemmer til slutt at Kiichis irrasjonelle oppførsel rettferdiggjør å forhindre ham fra å ta så alvorlige økonomiske avgjørelser som kan gå ut over hele familien hans.

Men Kiichi forsøker snart å finne en måte å gå videre med flyttingen uansett. Men dette mislykkes, og hans mentale tilstand begynner å forverres raskere når han ikke lenger føler at han gjør noe for å redde seg selv og familien sin. Han blir stadig mer desperat og tror at familien hans kommer til å være mer villige til å reise sammen med ham til Sør-Amerika hvis de ikke lenger har jobb eller en inntektskilde som binder dem til Japan. Han brenner derfor ned hele støperiet sitt. Dr. Harada besøker deretter Kiichi ved den psykiatriske sykehuset han ble sendt til. Men han blir snart opprørt når han legger merke til solen gjennom vinduet, og han tror det er jorden som brenner på grunn av atomvåpnene.

## Skuespillere
* Toshirô Mifune som Kiichi Nakajima
* Takashi Shimura som Dr. Harada
* Minoru Chiaki som Jiro Nakajima
* Eiko Miyoshi som Toyo Nakajima
* Kyôko Aoyama som Sue Nakajima
* Haruko Tôgô som Yoshi Nakajima
* Noriko Sengoku som Kimie Nakajima
* Akemi Negishi som Asako Kuribayashi
* Hiroshi Tachikawa som Ryoichi Sayama
* Kichijirô Ueda som faren til Mr. Kuribayashi.
* Eijirô Tôno som en gammel mann fra Brasil
* Yutaka Sada som Ichiro Nakajima
* Kamatari Fujiwara som Okamoto
* Ken Mitsuda som dommer Araki

## Referanser


## Eksterne lenker
*
Tehuantepec-gulfen

**Tehuantepec-gulfen** (spansk: *Golfo de Tehuantepec*) er en stor bukt på stilehavskysten av Tehuantepec-eidet, sydvest i Mexico på .  Mange (men ikke alle) stillehavsorkaner dannes i eller nær dette eidet. En sterk vind, tildels orkan som kalles  Tehuano blåser tidvis ut over Tehuantepec-gulfen, bringer med seg næringsrikt vann som bidrar til et mangfoldig liv i havet.
Juan Paredes

**Juan Paredes Manot**, kjent som **Juan Parades** eller ved sitt *nom de guerre* **Txiki** (født 20. februar 1954 i Badajoz, død 27. september 1975 i Barcelona), var en spansk antifascist og medlem av den baskiske separatistbevegelsen ETA. Han var den siste som ble henrettet under Fransisco Francos diktatur i Spania.

## Rettssak og dom
Paredes var tiltalt for drapet på politimannen Ovidio Diaz i forbindelse med et bankran i Barcelona 6. juni 1975. Han ble dømt til døden i en militær domstol 19. desember 1975.

Dommen vakte sterke reaksjoner, men 26. september 1975 ble dødsdommene mot Parades, to andre medlemmer av ETA og fem medlemmer av FRAP opprettholdt av Ministerrådet i Spania, ledet av Franco selv.

Dødsdommene utløste en diplomatisk krise for Spania internasjonalt. Store demonstrasjoner fant stedet blant annet i Roma, Stockholm og Oslo. Sveriges statsminister Olof Palme ledet den svenske demonstrasjonen.

## Ettermæle
I 2012 ble Juan Paredes og Ángel Otaegi Etxeberria anerkjent som ofre for politisk motivert vold, etter at det baskiske parlamentet satt ned en kommisjon for å granske overgrep begått under Franco-diktaturet. Deres etterlatte mottok 135,000 euro i erstatning fra den baskiske regjeringen.

## I kulturen
Visesangeren Geirr Lystrup har skrevet sangen *Sørgemarsj for Juan* som handler om henrettelsen av Juan Paredes. Den var med på Lystrups plate *Ut av din draum* (MAI 7604) fra 1976.

I verket *Spansk sommer* fra 1975 bruker kunstneren Håkon Bleken et portrett av Juan Paredes.

Den irsk-amerikanske popgruppen The Kelly Family ga på 1980-tallet ut en hyllestsang om Paredes.

## Se også
* Spania under Franco
* Euskadi Ta Askatasuna

## Referanser
Sigrid Moum

**Sigrid Moum** (tidligere **Sigrid Seppola**) (født 19. juli 1971 i Ørland) er en norsk sykepleier og gründer.

Hun opprettet Livsglede for Eldre sin lokalforening i Trondheim i 2006, og utviklet senere sertifiseringsordningen Livsgledesykehjem i samarbeid med Trondheim kommune.

## Priser og utmerkelser
* 2007: Velferdstingets studentpris
* 2007: Kandidat til Årets trønder 2007
* 2010: Tæl hederspris 
* 2010: Sykepleierprisen i Sør-Trøndelag, Norsk sykepleierforbund

## Referanser
Snorre Storset

**Snorre Storset** (født 1972) er en norsk siviløkonom som er administrerende direktør for Nordea Bank Norge. Han sitter også i konsernledelsen i Nordea med ansvar for Wealth Management. Han kom inn i konsernledelsen i november 2015, og Norgessjef fra 14. januar 2016. til 7. mai 2020 da Randi Marjamaa overtok denne rollen. Tidligere har han hatt lederposisjoner i Storebrand, Handelsbanken og Nordea Liv. Han er utdannet siviløkonom fra Norges handelshøyskole.

## Referanser
Vio-lence

**Vio-lence** er et amerikansk thrash-metalband som ble dannet i 1985 i San Francisco Bay Area. De utga demo tapes, en EP og 3 LP-er mellom 1985 og 1993. Deres mest stabile line-up var Phil Demmel og Robb Flynn på gitar, Deen Dell på bass, Perry Strickland på trommer og Sean Killian på vokal.

## 1985–1993
Etter mange line-up forandringer, ble Robb Flynn (tidligere Forbidden gitarist) med i bandet. Med dette line-upet, signerte de en platekontrakt med Mechanic Records til å utgi en demo tape i 1986 og et følgende album.

Kort tid etter utgivelsen av deres demo tape, gikk de i studio for å spille inn sitt debutalbum, kalt Eternal Nightmare, et syv spor album utgitt i 1988.

Til slutt i 1990, ble deres andre album, Oppressing The Masses lansert på megaforce records med bedre distribusjon og markedsføring enn debuten, Eternal Nightmare. En video til sangen «World in a War» ble også filmet.

I 1991 ga de ut en EP Torture Tactics, som inkluderte tre studio sanger (gamle sanger fra demo æra som ble registrert i løpet av Oppressing The Masses økter) og et live-spor fra Oppressing The Masses tour.

Interne konflikter i 1992 resulterte i avgang av Robb Flynn som ville gå videre til å danne groove metal band Machine Head. Vio-lence spilte inn sitt tredje og siste studioalbum, Nothing to Gain, som ble utgitt i 1993. Den ble etterfulgt av Perry Strickland avgang og den resulterende oppløsningen av bandet.

## 2001–
Vio-lence ble gjenforent i 2001 for å opptre på Thrash of the Titans, en støttekonsert for Testaments kreftrammede sanger Chuck Billy. Bandet fortsatte deretter å turnere til 2003. Bandet opptrådte i januar 2018 til støtte for Sean Killian som led av skrumplever. De ble igjen gjenforent i 2019 og ga ut Let the World Burn (EP) 4. mars 2022.

## Medlemmer
*Phil Demmel – lead gitar (1985–1994, 2001–2003, 2019–)
*Sean Killian – vokal (1986–1994, 2001–2003, 2019–)
*Christian Olde Wolbers – bass (2020–)

**Live musikere**
*Ira Black – gitar (2022–)
*Miles Dimitri Baker – gitar (2023–)
*Adrian Aguilar – trommer (2023–)
*Bill Hudson – rhythm gitar (2022)

## Utgivelser
**Studioalbum**
**[[Eternal Nightmare (Vio-lence album)|Eternal Nightmare]]* (1988)
**[[Oppressing the Masses]]* (1990)
**[[Nothing to Gain]]* (1993)

**EP**
**Torture Tactics* (1991)
**Demos... They Just Keep Killing* (2003)
**Let the World Burn* (2022)

**Demo**
**First demo* (1986)
**Second 1986 demo* (1986)
**Rough demo* (1988)
**Torque* (1993)

## Eksterne lenker
*
Birgit Hertzberg Kaare

**Birgit Hertzberg Kaare** (1948–2016), opprinnelig kjent som Birgit Hertzberg Johnsen, og med kallenavnet «Gitte», var en norsk professor, først tilknyttet til Institutt for folkloristikk (IKOS) og senere Institutt for medier og kommunikasjon ved Universitetet i Oslo.

Hun ble mag.art i folkloristikk i 1976, og dr. philos. i 1993 på en avhandling om utvikling av konfirmasjonsritualer og -skikker. I 1995 ble hennes 1. amanuensis-stilling gjort om til professorat. 

Kaare arbeidet spesielt med kjønnsproblematikk innen folkediktningssjangeren, noe som var emne for hennes magisteravhandling omkring stemorsmyten i folkeeventyren. Senere var kjønnsperspektivet til stede gjennom en kildekritisk bruk av Folkehelseinstituttets minneinnsamlinger fra 1964 og 1982, hvor spørsmålet var hvor demokratiske kildene var, og forskjellen på menns og kvinners verdenssyn og fokus. Nettopp derfor ble forholdet mellom kvantitative og kvalitative data et hovedpoeng i hennes doktoravhandling om konfirmasjonen.

Via NRKs programserie *[[Du skal høre mye]]* fra Rorbua i Tromsø, 1987–2003, og i samarbeid med programleder Tore Skoglund, gikk hun videre til studier av folkelig humor som kommunikasjonsform, et område som førte henne over på forskning omkring medier og kommunikasjonskanaler. Denne nyorienteringen var det som førte at hun med sin professorstilling ble overført til Institutt for medier og kommunikasjon. Et annet område hun var opptatt av, var barn og oppvekst.

## Personlig liv
Hun var gift med professor emeritus i etnologi, Asbjørn Klepp, og fikk barna Elling og Anna. Senere ble hun gift med Finn Kaare.

Birgit Hertzberg Kaare døde 21. februar 2016, etter en tids kreftsykdom.

## Bibliografi
* 1982: *[https://urn.nb.no/URN:NBN:no-nb_digibok_2013041105085 Myten om den onde stemor. Fra folketradisjon til masselitteratur]*. Universitetsforlaget. ISBN 82-00-06269-4
* 1990: *[https://urn.nb.no/URN:NBN:no-nb_digibok_2011040408086 Den store dagen. Konfirmasjon og tradisjon]*. Grøndahl. ISBN 82-504-0721-0
* 1996: «Humor i menneskelig samspill, essay i *Humor och kultur* (red. Ulf Palmenfelt. NIF Publications 34, ISBN 952-9724-15-2).
* 1997: *[https://urn.nb.no/URN:NBN:no-nb_digibok_2010081708106 Hva ler vi av? Nordmenns forhold til humor]*. Pax forlag. ISBN 82-530-1867-3

## Referanser


## Eksterne lenker
*
Chris Kyle

**Christopher Scott «Chris» Kyle** (1974–2013) var en amerikansk marinesoldat som tjenestegjorde i United States Navy SEALs. Han er kjent for å være den dødeligste skarpskytteren i USAs militærhistorie, med over 160 drap offisielt bekreftet av det amerikanske forsvarsdepartementet.

## Selvbiografi
I 2012 gav han ut selvbiografien *[[American Sniper (bok)|American Sniper]]*. Clint Eastwoods film *[[American Sniper (film)|American Sniper]]*, utgitt i 2014, er basert på boken. Bradley Cooper har hovedrollen som Kyle og Sienna Miller spiller hans kone, Taya.

### Søksmål
I selvbiografien, i kapittelet «Punching Out Scruff Face», hevdet Kyle at han i 2006, på en bar i California, hadde slått ned en mann som hadde kommet med en slengbemerkning om ham. I et radioprogram i januar 2012 hevdet Kyle at mannen omtalt var tidligere skuespiller og guvernør av Minnesota, Jesse Ventura. Ventura nektet for at hendelsene fant sted og saksøkte Kyle for injurier og urettferdig berikelse. Etter Kyles død rettet Ventura søksmålet mot Kyles dødsbo. I juli 2014 vant Ventura rettssaken og ble tilkjent  dollar for injurier og 1,35 millioner dollar for urettferdig berikelse. Kyles enke anket saken og i juni 2016 ble dommen omgjort og kun injurie-delen av søksmålet kunne tas opp igjen. Partene inngikk forlik i desember 2017.

## Død
2. februar 2013 ble Kyle og hans venn Chad Littlefield skutt ned og drept på en skytebane i Erath County i Texas av Eddie Ray Routh. Routh var en U.S. Marine Corps-veteran som led av posttraumatisk stresslidelse (PTSD), og Kyle og Littlefield hadde tatt ham med på skytebanen for å hjelpe ham. Routh ble dømt til livsvarig fengsel uten mulighet for prøveløslatelse for drapene.

## Bibliografi
* 
* 

## Referanser


## Eksterne lenker
* 
*
Nafa Urbach

**Nafa Indria Urbach** (født 15. juni 1980 i Magelang) er en indonesisk sangerinne og skuespiller. Hennes var ashkenazi jøde av nederlandsk- tysk avstamning; moren javanesisk. Hun er tante til den indonesiske pianisten Joey Alexander.

## Album
* *Bagai Lilin Kecil* (1995)
* *Hati Tergores Cinta* (1996)
* *Hatiku Bagai Terpenjara* (1996)
* *Hati Yang Kecewa* (1997)
* *Hati Yang Rindu* (1998)
* *Hatiku Bagai Di Sangkar Emas* (1998)
* *Tiada Dusta Di Hatiku* (1999)
* *Gila Cinta* (1999)
* *Jujur Saja* (2001)
* *Berlari* (2004)
* *Ku Tak Sempurna* (2010)

## Single
* «Bandung Menangis Lagi» (1996)
* «Deru Debu» (1996)
* «Hati Yang Rindu» (1998)
* «Wanita Super» (2009)
* «Cinta Abadi» (2009)
* «Belahan Jiwa» (2014)

## Referanser

## Eksterne lenker
* 
* 
*
Norgesmesterskapet i gymnastikkhjul 2015

**Norgesmesterskapet i gymnastikkhjul 2015** ble arrangert 18. - 19. april 2015, i Kristins Hall på Lillehammer. Arrangør var Norges Gymnastikk- og Turnforbund.

## Resultater, senior
### Mangekamp



### Finale, hopp



### Finale, spiral



### Finale, linje



## Resultater, junior
### Mangekamp



### Finale, hopp



### Finale, spiral



### Finale, linje



## Nasjonale klasser (junior)



## VM-uttak
NM var også uttak til VM i gymhjul 2015 i Italia, og følgende utøvere ble tatt ut etter denne konkurransen:
;Junior:
* Live Ørmen (Rygge)
* Maya Nyhuus (Rygge)
* Juliane Buer Tupsjøen (Spydeberg)
* Solveig Sæthre (Gran IL)

;Senior:
* Ruth Kari Krokeide (Rygge)
* Nina Sølvberg (Spydeberg)

## Referanser


## Eksterne lenker
* Norsk Turn - ''NM gymnastikkhjul 2015''
San Juan-øyene

**San Juan-øyene** (engelsk: San Juan Islands) er en øygruppe i det nordvestlige hjørnet av tilstøtende området mellom det amerikanske fastlandet og Vancouver Island i den kanadiske provinsen Britisk Columbia. San Juan-øyene tilhører den amerikanske delstaten Washington.

Øyengruppen består av fire større øyer: Hovedøya San Juan, Orcas, Shaw og Lopez, foruten en rekke mindre, Stuart, Waldron, Blakey og Decatur, og i tillegg en del enda mindre, totalt sett 172 navngitt øyer og rev. De fire store øyene er tilgjengelig via en passasjerferge drevet av Washington State Ferries.

USAs geologiske undersøkelser (USGS) definerer San Juan-øyene som øygruppen nord for Juan de Fucasundet, vest for Rosario-sundet, øst for Haro-sundet og sør for det rundt 23&nbsp;km lange sundet Boundary Pass. I nord lå det åpne vannene av Georgiasundet. Alle disse vannene er innenfor havet Salish Sea. USGS' definisjon av øygruppen sammenfaller med fylket San Juan County. De øyene som ikke er San Juan County er heller ikke en del av San Juan-øyene, i henhold til USGS.

## Historie
Utforskning av øyene skjedde i 1791 i samarbeid med skip fra den britiske marine under ledelse av George Vancouver. Også amerikanere utforsket området under ledelse av Charles Wilkes. Til tross for å ha kolonisert hele området, beholdt både britene og amerikanerne mange spanske navn som har overlevd den dag i dag.

Navnet «San Juan» ble gitt til øyene av den spanske utforskeren Francisco de Eliza som kartla øyene i 1791 og ga dem navnet *Isla y Archiepelago de San Juan*. Den spanske ekspedisjonen seilte under autoriteten til visekongen av Mexico, Juan Vicente de Güemes Padilla Horcasitas y Aguayo, og Eliza navnga flere steder etter ham, inkludert San Juan-øyene, øyene Orcas (kort for Horcasitas) og Guemes. Den første europeiske oppdageren av hovedøya San Juan ble gjort av en av offiserene, Gonzalo López de Haro, og det er etter ham at Haro-sundet er oppkalt etter. Spanjolene hadde funnet øyene et år tidligere under seilasen til Manuel Quimper på korvetten «Princesa Real», men de forsto ikke da de hadde oppdaget øyer.

Øyene ble siden et stridsspørsmål mellom Storbritannia og USA under den såkalte Grisekrigen av 1859, men i en tysk voldgiftssak tolv år senere ble de formelt gjort amerikanske.

## Bilder

  Fil:Iceberg Point Lopez Island Washington USA.jpeg|Iceberg Point, Lopez Island
  Fil:Moran - Mt. Constitution toward Patos & Sucia islands.jpg|Utsyn fra Mt. Constitution (Orcas Island)
  Fil:Friday Harbor.jpg|Friday Harbor
  Fil:SanJuanIslandAtNight.JPG|San Juan-øya om natten


## Referanser


## Litteratur
* Taylor, Amanda K.; Stein, Julie K.; Jolivette, Stephanie A. E. (2011): «Big Sites, Small Sites, and Coastal Settlement Patterns in the San Juan Islands, Washington, USA» i: *The Journal of Island and Coastal Archaeology* **6** (2), s. 287-313.

## Eksterne lenker
* 
* 
* Kwiaht Center for the Historical Ecology of the Salish Sea
* SeaDoc Society, University of California Davis scientific organization doing marine ecosystem research and education in the Salish Sea
Vaktpostene

***Vaktpostene*** er en norsk dramafilm fra 1965 regissert av Arne Skouen. Manuset ble skrevet av Skouen og Johan Borgen.

## Handling
Filmen handler om rekrutten *Arild*, som stikker av fra militærtjenesten og kommer til et hjem for autistiske unger, der han vil være for å hjelpe til.

## Rolleliste
* Synne Skouen - Bene
* Arne Aas - Arild, soldat
* Rønnaug Alten - Hanne
* Rolf Søder - Haraldsen 
* Bjørg Vatle - Randi 
* Hans Stormoen - Dommeren 
* Frimann Falck Clausen - Aktor
* Svein Wickstrøm - Carl, MP-soldat 
* Adolf Bjerke - Forsvareren
* Alf Malland - Kapteinen 
* Vegard Hall - Magnar Post 
* Carl Frederik Prytz - Dr. Kleve
* Nils Sundbye - Martin

## Referanser


## Eksterne lenker
*
Til fremmede kyster

***Til fremmede kyster *** (originaltittel: *Zu neuen Ufern*) er en tysk dramafilm fra 1937, regissert av Hans Detlef Sierck (senere Douglas Sirk) med Zarah Leander i hovedrollen. Filmen bygger på romanen av samme navn av Lovis H. Lorenz, og ble spilt inn i Studio Babelsberg utenfor Berlin.

## Handling
I 1846 opptrer skuespillerinnen Gloria Vane ved Adelphi Theatre i London. Hun blir forelsket i adelsmannen Albert Finsbury, som sliter med økonomiske problemer. Han skal snart reise til Australia, for å begynne som offiser. Han skal betale gjelden sin før han skal reise til, og bruker en falsk sjekk for å klare dette. Men etter at Finsbury har reist sin vei, blir forfalskningen oppdaget. For å beskytte ham tar Gloria på seg skylden for den falske sjekken, og blir dømt til sju år i det beryktede Paramatta-fengselet i Sydney.

Fra fengselet sender hun en melding til Finsbury og ber om hjelp, men han svarer aldri. En australsk selger forelsker seg i henne, og ber henne om å gifte seg med ham. Noe hun samtykker til, men bare for at hun skal komme seg ut av fengselet. Når hun oppdager at Finsbury planlegger å gifte seg med guvernørens datter, bli hun sønderknust. Finsbury finner henne igjen til slutt, men hun elsker ham ikke lenger.

## Om filmen
Dette var Leanders første tyske film etter å ha spilt i tre filmer i Sverige, og én i Østerrike. Filmen var svært populær og flere av sangene fra den ble slagere i Tyskland.

## Medvirkende
* Zarah Leander: Gloria Vane (Häftling 218)
* Willy Birgel: Sir Albert Finsbury
* Viktor Staal: Henry Hoyer
* Carola Höhn: Mary
* Erich Ziegel: Dr. Hoyer
* Hilde von Stolz: Fanny

## Musikk i filmen
**Yes Sir!*
**Tiefe Sehnsucht (Ich hab eine tiefe Sehnsucht in mir)*
**Ich steh im Regen (Warten im Regen)*
Alle sanger komponert av Ralph Benatzky

## DVD
Filmen er utgitt i Tyskland på en utekstet DVD.

## Referanser


## Eksterne lenker
*
Den 69. BAFTA-utdelingen

**Den 69. BAFTA-utdelingen** (*British Academy Film Awards*), delt ut av British Academy of Film and Television Arts, ble avholdt 14. februar 2016, og hylte de beste filmene fra 2015. Seremonien fant sted i Royal Opera House i London, og ble presentert av Stephen Fry.

Nominasjonene ble offentliggjort 8. januar 2016, og *[[Bridge of Spies]]* og *[[Carol (film)|Carol]]* hadde flest nominasjoner med ni hver. *[[The Revenant]]* vant den gjeveste prisen for beste film.

## Vinnere og nominerte

## Filmer med flere nominasjoner
*9 nominasjoner: *[[Bridge of Spies]]* og *[[Carol (film)|Carol]]*
*8 nominasjoner: *[[The Revenant]]*
*7 nominasjoner: *[[Mad Max: Fury Road]]*
*6 nominasjoner: *[[Brooklyn (film)|Brooklyn]]* og *[[The Martian (film)|The Martian]]*
*5 nominasjoner: *[[Ex Machina]]*, *[[The Big Short]]* og *[[Den danske piken]]*
*4 nominasjoner: *[[Star Wars: The Force Awakens]]*
*3 nominasjoner: *[[Sicario]]*, *[[Spotlight (film)|Spotlight]]*, *[[Steve Jobs (film)|Steve Jobs]]* og *[[The Hateful Eight]]*
*2 nominasjoner: *[[Amy (film)|Amy]]*, *[[Innsiden ut]]*, *[[Room]]* og *[[Theeb]]*

## Se også
*Den 88. Oscar-utdelingen
*Den 73. Golden Globe-utdelingen
*Den 22. SAG-utdelingen
*Amandaprisen 2016

## Referanser


## Eksterne lenker
* BAFTA Awards 2016 på Internet Movie Database
Hans von Seisser

**Hans von Seisser** (født 9. desember 1874 i Würzburg i Bayern, død 14. april 1973 i München) var en tysk offiser og politileder. I 1923 var han sjef for det bayerske politi og var en del av et triumviratet i Bayern som ellers bestod av Gustav von Kahr og Otto von Lossow. De tre fikk ufrivillig en rolle i Hitlers ølkjellerkupp.

München var i 1923 blitt rammet av politisk vold og sosial uro. I september utlyste ministerpresident Eugen von Knilling krigslover og gav Gustav von Kahr diktatoriske fullmakter. Sammen med von Kahr og Otto von Lossow dannet von Seisser et triumvirat.

Det året var det flere høyreorienterte grupper som ønsket å etterligne Benito Mussolinis *[[Marsjen mot Roma|marsj mot Roma]]* med en *marsj mot Berlin*. Blant disse var en gruppering rundt den gamle krigsstidskommandør general Erich Ludendorff og nazistpartiet anført av Adolf Hitler. Hitler forsøkte å bevirke dette med det som senere ble kalt ølkjellerkuppet. Hitler og Ludendorff søkte støtte fra «triumviratet». Men Kahr, Seisser og Lossow hadde sine egne planer om å få på plass et nasjonalistisk diktatur uten Hitler, og opptrådte slik at Hitler-kuppet slo feil.

Seisser gikk den 31. januar 1930 av som politioberst og gikk i pensjon. Etter nazistenes maktovertakelse satt han i en periode fengslet i konsentrasjonsleiren Dachau.

Fra mai til august 1945 ble han av den amerikanske okkupasjonsmakt innsatt for en kortere tid som politipresident for byen München.

## Referanser
Terje Traavik

**Terje Ingemar Traavik** (født 1943) er en norsk og forsker som har bioteknologi som spesialfelt.

Traavik er utdannet veterinær og tok sin doktorgrad i virologi ved Universitetet i Tromsø i 1979, der han også ble professor der i 1983. I 1998 var han en av initiativtakerne til den uavhengige forskningsstiftelsen GenØk hvor han de tre første årene også var daglig leder. I 2001 gikk han over i rollen som forskningssjef.

I 2004 skapte Traavik oppstyr internasjonalt ved å gå ut med påstander om at et sykdomsutbrudd i en filippinsk landsby kunne skyldes genmodifisert mais. Han fikk kritikk fra Bioteknologinemnda for å ha gått ut med denne hypotesen uten evidens. Fjorten internasjonalt kjente forskere skrev senere et åpent brev til Traavik der de kom med tilsvarende kritikk.

## Referanser


## Eksterne lenker
* 
*
Hauketo Idrettsforening

**Hauketo Idrettsforening** (stiftet 27. oktober 1927) er et idrettslag fra Hauketo i bydel Søndre Nordstrand i Oslo.

## Fotball
A-laget i fotball for menn spiller 2015-sesongen i 5. divisjon, etter å ha rykket opp fra 6. divisjon etter 2013-sesongen.

### 6. divisjon 2012

### 6. divisjon 2013

### 5. divisjon 2014

### 5. divisjon 2015

## Eksterne lenker
*
Even Johannes Evensen

**Even Johannes Evensen** (født 12. oktober 1932, død 2008) var en norsk los og politiker. Han var sønn av Johannes Evensen Hummelsund.

Evensen arbeidet som los ved Viksøy losstasjon. Han var også ordfører i Sund kommune for Høyre i perioden 1975 til 1979.

## Referanser
Mikhalis Mouroutsos

**Mikhalis Mouroutsos** (gresk: Μιχάλης Μουρούτσος; født 29. februar 1980 i Athen) er en gresk taekwondoutøver.

Han representerte landet sitt under Sommer-OL 2000 i Sydney, der han tok gull. 

## Referanser


## Eksterne lenker
*
Gabriel Esparza

**Gabriel Esparza** (født 31. mars 1973) er en spansk taekwondoutøver.

Han representerte landet sitt i Sommer-OL 2000 i Sydney, der han tok sølv. 

## Referanser


## Eksterne lenker
*
Huang Chih-hsiung

**Huang Chih-hsiung** (født 16. oktober 1976) er en taiwansk taekwondoutøver.

Han representerte Kinesisk Taipei under Sommer-OL 2000 i Sydney, der han tok bronse. 

## Referanser


## Eksterne lenker
*
Gabriel Taraburelli

**Gabriel Taraburelli** (født 21. april 1981) er en argentinsk taekwondoutøver.

Han representerte landet sitt under Sommer-OL 2000 i Sydney, der han ble nummer 4. 

## Referanser


## Eksterne lenker
*
Chris Minh Doky

**Christian Minh Doky** (født 7. februar 1969) er en dansk jazzbassist, komponist og plateprodusent.

Doky lærte allerede som 6-årig å spille klassisk klaver, men startet i gymnasietiden med å spille bass. Han er utdannet i New York og fikk sitt gjennombrudd i samarbeid med gitaristen Mike Stern. Doky er medlem av Kunstnersammenslutningen Corner.

Chris Minh Doky er bror til Niels Lan Doky. De har sammen innspilt flere CD-er, blant annet *Doky Brothers* 1+2.

Den 16. april 2010 ble han utnevnt til ridder av Dannebrog.

## Referanser


## Eksterne lenker
* 
*
Sin Joon-sik

**Sin Joon-sik** (født 13. januar 1980) er en sørkoreansk taekwondoutøver.

Han representerte landet sitt under Sommer-OL 2000 i Sydney, der han tok sølv. 

## Referanser


## Eksterne lenker
*
Frogner Idrettslag

**Frogner Idrettslag** (stiftet 15. mai 1930 ) er et idrettslag fra Frogner i Sørum kommune i Akershus, som driver med badminton, fotball, håndball, orientering, skiidrett, skøyter og turn.

## Historikk
### Oppstartsårene
Idrettslaget ble stiftet sommeren 1930 og stiftelsesmøtet beskrives slik:

 
Under stiftelsesmøtet ble Johansen valgt til formann og det ble vedtatt at idrettslaget skulle startet med fotball, friidrett og skiidrett. Det første klubbrennet i langrenn ble arrangert året etter, mens friidrettsgruppa startet opp i 1933. I 1936 blir det arrangert alpinkonkurranse i Heksebergfjellet.

### Etterkrigstiden
I 1947 blir håndball tatt opp som egen særidrett og idrettslaget blir eier av sin første idrettsbane som åpner fire år senere. I 1958 ser det første gruppestyret i skøyter dagens lys og 1964-sesongen blir den første med egen skøytebane.

Klubbhuset blir for første gang tatt i bruk i 1966, og tre år senere blir en orienteringsgruppe dannet. Den første orienteringsposten kom allerede ut i mai 1969.

### 1970&ndash;2000
Klubbens første håndballbane så dagens lys i 1971, mens gressbanen blir sådd i 1976. Flomlys blir installert på gressbanen og skøytebanen tre år senere.

Grusbane blir anlagt i 1980 og tre år senere blir gym- og turngruppa stiftet, mens allidrett blir startet opp i 1985. Friidrettsgruppen blir nedlagt i 1989, og fem år senere lider alpingruppa den samme skjebnen.

I 1995 blir minibanen anlagt og to år senere står Frognerhallen klar med garderobeanlegg. Badminton blir introdusert i klubben våren 1997, samtidig som gressbanen rehabiliteres.

### 2000&ndash;
Et nytt flerbrukshus blir innviet i 2006 og året etter står en ny kunstgressbane klar. Undervarmeanlegg blir anlagt på kunstgressbanen i 2009 og en lysløype legges i Heksebergfjellet/Vardefjellet fem år senere.

## Idretter
### Fotball
A-laget i fotball for menn spiller 2015-sesongen i 6. divisjon, etter å ha rykket ned fra 5. divisjon etter 2014-sesongen.

#### 5. divisjon 2011

#### 5. divisjon 2012

#### 5. divisjon 2013

#### 5. divisjon 2014

#### 6. divisjon 2015

#### 6. divisjon 2016

### Orientering

I 2005 ble Frogner en del av samarbeidsklubben Raumar Orientering, som ble stiftet av klubbene Gjerdrum, Ullensaker, Nes, Hurdal og Eidsvoll i 1994.

## Kjente utøvere
*Alexander van Wijk, fotballspiller
*Erik Vea, skøyteløper
*Lise Marie Braathen, skøyteløper
*Mette Siljuberg, skøyteløper

## Eksterne lenker
*
Forførelsens kunst

***Forførelsens kunst*** (originaltittel: *La belle personne)* er en fransk dramakomedie og ungdomsfilm fra 2008 regissert av Christophe Honoré med Louis Garrel og Léa Seydoux i hovedrollene.

## Handling
Etter morens død, flytter 16 år gamle Junie til den samme skolen som søskenbarnet Mathias studerer ved. Hun tiltrekker seg øyeblikkelig oppmerksomheten til flere av hennes nye klassekamerater, spesielt den sjenerte, følsomme Otto.

Italiensk-læreren Nemours blir også tiltrukket av henne, og han blir snart så forelsket i henne at han avbryter forholdet sitt til den andre læreren Florence Perrin.

## Skuespillere
* Louis Garrel som Nemours
* Léa Seydoux som Junie
* Grégoire Leprince-Ringuet som Otto
* Esteban Carvajal-Alegria som Matthias
* Simon Truxillo som Henri
* Agathe Bonitzer som Marie
* Anaïs Demoustier som Catherine
* Valérie Lang som Florence Perrin
* Jacob Lyon som Jacob
* Jean-Michel Portal som Estouteville
* Martin Siméon som Martin
* Chantal Neuwirth som Nicole 

## Referanser


## Eksterne lenker
*
Badminton under Sentralamerikanske og karibiske leker 2006

**Badminton under Sentralamerikanske og karibiske leker 2006**. Badminton var en av flere sporter i de 20. sentralamerikanske og karibiske leker som ble arrangert i Cartagena i Colombia i perioden 15. til 30. juli 2006. Det var tredje gangen som badminton var med i de sentralamerikanske og karibiske leker. Det var seks turneringer; single og double for både kvinner og menn samt en lag og en mixeddoubleturnering. Alle tapende semifinalister fikk bronsemedaljer. ¨Cuba ble beste nasjon med tre gullmedaljer foran Guatemala med to.

## Medaljer

## Eksterne lenker
* - Badminton side 159 - PDF
Badminton under Sentralamerikanske og karibiske leker 1990

**Badminton under Sentralamerikanske og karibiske leker 1990**. Badminton var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var første gangen som badminton var med i de sentralamerikanske og karibiske leker. Det var seks turneringer; single og double for både menn og kvinner samt en lag og en  mixeddoubleturnering. Mexico ble beste nasjon med fire gullmedaljer foran Jamaica med to.
 
## Medaljer

## Eksterne lenker
* - Badminton side 159 - PDF
Ronny Wilhelm

**Ronny Wilhelm** (født 1975) er en norsk skuespiller og dragartist, kjent som medlem av revygruppen Great Garlic Girls.

Wilhelm er født i Ålesund og vokste opp på Vestnes i Romsdal. Han har arbeidet profesjonelt med teater, revy, cabaret, film og TV siden 1991.

Han har hatt tilknytning til flere teatermiljøer i Norge og utlandet, blant annet Das Experimenttheater i Husum i Tyskland (1994–1997), hvor han arbeidet som skuespiller og regissør. I perioden 2008–2012 var han tilknyttet Fyllingsdalen Teater i Bergen.

Parallelt med teaterarbeidet har Wilhelm vært virksom som dragartist siden begynnelsen av 1990-tallet. Han ble fast hovedmedlem av *[[The Great Garlic Girls]]* i 2015.

## Filmografi
*  – *Gegen den Wind*
*  – *Menn som elsker kvinner*
*  – *[[Pornopung (film)|Pornopung]]*
*  – *The Love Club*

## Referanser


## Eksterne lenker
* 
*
Campechebukten

**Campechebukten** (spansk: *Golfo de Campeche* eller *Bahía de Campeche*) er den søndre bukten i Mexicogulfen. Bukten er omgitt på tre sider av de meksikanske delstatene Campeche, Tabasco og Veracruz. Bukten ble navnsatt av Francisco Hernández de Córdoba og Antonio de Alaminos under deres ekspedisjon i 1517.

## Oljeressurser
Oljefeltet Cantarell (ett av fem) ligger nedenfor Campechebukten. Det er det nest største produserende oljefeltet i verden som levererer om lag 70 % av Mexicos råolje. Den 3. juni 1979 skjedde en ublåsing, *Ixtoc I*, i en drivverdig oljekilde i bukten som forårsaket en katastrofal eksplosjon som  resulterte i det  som er betegnet som de tredje største ukontrollerte oljeutslippet i historien. Dette området av bukten er 16&nbsp;000 km² stort og har en maksimal dybde på 55 meter.

## Annen informasjon

i månedene  juni og juli anses Campechebukten å  være et av de "hete" utgangspunkter for atlantiske orkaner. Bukten anses også for å være den østre grensen på trekkfuglenes ruter  i Amerika.

## Referanser
Traktvind

**Traktvind** er en  lokal vind som blåser gjennom fjorder, sund, kløfter og pass mellom (to) fjell.

Traktvind nær bakken er sterke vinder på 20-40 knot (30-55&nbsp;km/t), av og til over 50 knot (75&nbsp;km/t). Traktvind er generelt sterkest nær utgangen av gapet.

Eksempler på traktvind er vinder som opptrer nær bakken i Gibraltarstredet – en av de sterkeste i regionen kalles Viento de Levante. Tilsvarende vinder opptrer i andre fjellkjeder, som Tehuantepecer, en kraftig vind gjennom Chivelapasset i Mexico.  Traktvind kan også opptre i lange kanaler, som gjennom Juan de Fucasundet mellom Olympiafjellene i Washington og Vancouver Island i Britisk Columbia. De finnes i Hinlopenstretet nær Spitsbergen og i Columbia River på grensen mellom Washington og Oregon.  

Et annet eksempel er Košava-vinden i Serbia, deler av Romania, deler av Ungarn og østlige Kroatia som blåser langs Donau. De sydlige Karpatene og Balkanfjellene styrer vinden ned i Donau-bekkenet der den strømmer ut ved  Jernporten. Det som kjennetegner Košava-vinden er sterk vind i sydøstlig retning, som er vedvarende og med sterke kast.

## Referanser
André Courrèges

**André Courrèges** (født 9. mars 1923 i Pau i Frankrike, død 7. januar 2016 i Neuilly-sur-Seine) var en fransk moteskaper.

Han begynte å arbeide i Cristóbal Balenciagas motehus innen han åpnet eget i 1961. I 1964 lanserte han det som kom til å bli kalt hans *Moon Girl Collection* der han arbeidet i hvitt og sølv med kortkorte kjoler, PVC-støvler og tighte op-mønstrede topper. Denne moten ble så populær at mange begynte å imitere og snart fantes den over hele den vestlige verden.

## Referanser


## Eksterne lenker
* 
* 
* Courrèges hjemmeside
Jebel Musa

**Jebel Musa** (, *Jabal Mūsā*, på berbisk *Adrar n Moussa*), som betyr  «Moses-fjellet» er et fjell i den nordligste del av  Marokko på den afrikanske side  Gibraltarstredet. Det hører til fjellkjeden Riffjellene. Fjellet blir vanligvis identifisert som den sørlige Herkulessøyle.

## Beskrivelse
I henhold til den berbisk og muslimske geografen Ibn Battuta på 1300-tallet fikk fjellet sin navn Jebel Musa til å ære Musa bin Nusayr som erobret Andalucía (sørlige Spania). Fjellet var kjent av antikkens grekere som Abyla og av romerne som Columna. Sammen med Gibraltarklippen i nord er den identifisert som den ene av Herkulessøylene, skjønt det hevdes også om Monte Hacho i den spanske eksklaven Ceuta rett øst for dette fjellet.

Jebel Musa er 842 meter høy. I nord, på andre siden av Gibraltarstredet, ligger Spania og det britiske oversjøiske territoriet Gibraltar. I øst for fjellet er Ceuta, en spansk eksklave og i vest og sør er Marokko. Langs landeveien er fjellet rundt 22&nbsp;km vest for Ceuta og rundt 72&nbsp;km øst for Tanger.

Jebel Musa ligger på motsatt side av Gibraltarklippen ved inngangen til Middelhavet fra Atlanterhavet. Det er et viktig landemerke i regionen Tanger-Tétouan på nordkysten av Marokko. Kystlinjen rundt fjellet viser geologiske bevis på å ha hatt varierende vannstand i århundrenes løp. Disse er ved 120-130 meter; 80 til 90 meter; 40 til 60 meter, og fra 0 til 25 meter over dagens vannstand.

## Referanser


## Eksterne lenker
*
Eugen von Knilling

**Eugen Ritter von Knilling** (1856–1927) var statsminister i Bayern fra 1922 til 1924.

## Liv og virke
Knilling studerte rettsvitenskap ved Universitetet i München. Fam 1912 til 1918 var han undervisningsminister i Bayern. Fra 1920 til 1922 var han medlem av det bayerske parlament for BVP. Han ble statsminister i Bayern i 1922.

I september 1923, etter en meget urolig periode, erklærte Knilling unntakstilstand og utnevnte Gustav von Kahr til statskommissar med nesten diktatoriske fullmakter.

Han ble tatt til fange av Rudolf Hess under ølkjellerkuppet senere i 1923. Etter landsdagsvalget, som han tapte, trakk han seg i 1924 og gikk tilbake til en stilling i embedsverket.

Knilling døde i München i 1927 i rn alder av 71 år.

## Referanser


## Kilder
*   Universitätsbibliothek Regensburg: ''Bosls bayerische Biographie'' forfatter: Karl Bosl - Regensburg, Pustet

## Eksterne lenker
* Picture of Eugen von Knilling, published in 1921 Historisches Lexikon Bayerns
Vallset Idrettslag

**Vallset Idrettslag** (stiftet 4. mars 1894) er et idrettslag fra Vallset i Stange kommune i Innlandet, som driver med fotball, allidrett og skiidrett.

## Fotball
### Kvinner
A-laget i fotball for kvinner rykket opp til det nest øverste nivået etter 1994-sesongen, og spilte der fra 1995 til divisjonen ble nasjonal etter 2000-sesongen.

### Menn
A-laget i fotball for menn spiller 2015-sesongen i 5. divisjon.

#### Tabellen

## Eksterne lenker
*
Alene med naturen. Dahls og Friedrichs landskaper 1810–40

**Alene med naturen. Dahls og Friedrichs landskaper 1810–40** var en utstilling i Nasjonalgalleriet i Oslo fra 10. oktober 2014 til 4. januar 2015. Utstillingen viste malerier og tegninger 
av Johan Christian Dahl (1788–1857) og Caspar David Friedrich (1774–1840)
fra årene de arbeidet, underviste og bodde i Dresden.

Dahl og Friedrich sto hverandre nær, malte ofte de samme motivene og avbildet hverandre sammen på flere malerier.

Utstillingen var et samarbeid mellom  Nasjonalmuseet for kunst, arkitektur og design og Staatliche Kunstsammlungen i Dresden. Etter perioden i Oslo gikk den videre til Gemäldegalerie Neue Meister i Dresden hvor den ble vist fra 6. februar til 3. mai 2015.

## Referanser


## Litteratur
* 

## Eksterne lenker
*
Os Idrettslag

**Os Idrettslag** (stiftet 15. januar 1899 som *Fensal Idrettslag*) er et idrettslag fra Os i Innlandet, som driver med fotball, friidrett, håndball, orientering og skiidrett.

## Historikk
Idrettslaget ble stiftet 15. januar 1899 som *Fensal Idrettslag*. 20. januar 1901 fusjonerte klubben med *Idrettslaget Nor* (stiftet 22. januar 1899) og beholdt den nye klubbens navn. *Nøren Idrætslag* (stiftet 8. februar 1913) ble senere innlemmet i klubben.

På årsmøtet den 15. desember 1946 ble det foretatt navneforandring til *Os Idrettslag*. Seks år senere ble *Narjord Idrettslag* (stiftet 23. januar 1927) innlemmet i klubben.

## Fotball
Fotballgruppen er drevet i samarbeid med Nansen Idrettslag.

### Kvinner
A-laget i fotball for kvinner rykket opp til det nest øverste nivået etter 1990-sesongen, og spilte der fra 1991 til de rykket ned igjen etter 1998-sesongen.

### Menn
A-laget i fotball for menn spiller 2015-sesongen i 6. divisjon.

#### 6. divisjon 2012

#### 6. divisjon 2013

#### 6. divisjon 2014

#### 6. divisjon 2015

## Kjente utøvere
*Tor Inge Smedås, fotball
*Maj Helen Nymoen, langrenn
*Kristoffer Langøien Skjelvik, skiskyting
*Viggo Sundmoen, fotball

## Eksterne lenker
*